**ZAPISNIK**

1. konstituirajuće sjednice Upravnog vijeća Dječjeg vrtića "Slavuj", održane u Strmcu 1. rujna 2025. godine s početkom u 17,00 sati, Obrtnička 13.

Nazočni članovi Upravnog vijeća:

Diana Gašparević ( član – predstavnik Grada Sv. Nedelja)

Mirjana Gundić (član – predstavnik Grada Sv. Nedelja)

Stjepan Rede (član – predstavnik Grada Sv. Nedelja)

Petra Miočić (predstavnik roditelja)

Renata Škacan (predstavnik radnika)

Ostali nazočni:

Karmela Jozić, ravnateljica

Zapisničar:

Sanela Krčelić, tajnik

Ravnateljica je pozdravila prisutne članove, te otvorila 1. konstituirajuću sjednicu Upravnog vijeća .

Dnevni red:

1. Izvješće predsjedavatelja konstituirajućeg dijela sjednice o izboru članova Upravnog vijeća
2. Verificiranje mandata izabranih članova Upravnog vijeća
3. Izbor predsjednika i zamjenika predsjednika Upravnog vijeća
4. Izbor člana Upravnog vijeća za člana Povjerenstva za nabavu
5. Definiranje procedure dodjeljivanja stimulacije na plaću radnika
6. Izvješće Ravnateljice – informiranje članova UV o ostalim bitnim temama za rad DV „Slavuj“
7. Razno

Dnevni red je jednoglasno prihvaćen.

Ad. 1.

Ravnateljica je obavijestila prisutne o izboru članova Upravnog vijeća.

Sukladno čl. 29. Statuta Dječjeg vrtića „Slavuj“ Upravno vijeće ima pet članova:

* tri člana imenuje Osnivač,
* jednog člana biraju roditelji djece korisnika usluga,
* jednog člana biraju odgojitelji i stručni suradnici iz svojih redova.

Članovi Upravnog vijeća imenuju se odnosno biraju na četiri godine i mogu biti ponovo imenovani odnosno birani.

Mandat članova Upravnog vijeća teče od dana konstituiranja Upravnog vijeća.

Odlukom Osnivača (Grada Svete Nedelje) od 18.08.2025. godine , KLASA: 007-02/25-01/02, URBROJ: 238-29-02/1-25-2, gradonačelnik Grada Svete Nedelje za članove Upravnog vijeća Dječjeg vrtića „Slavuj“ imenuje:

* **Dianu Gašparević**
* **Mirjanu Gundić**
* **Stjepana Rede**

Za predstavnika roditelja za člana Upravnog vijeća izabrana je **Petra Miočić.**

Za člana Upravnog vijeća DV „Slavuj“ predstavnika radnika izabrana je odgojiteljica **Renata Škacan.**

Zapisniku se prilaže:

* Odluka gradonačelnika Grada Svete Nedelje o imenovanju članova Upravnog vijeća
* Zapisnik o radu izbornog povjerenstva za izbor predstavnika radnika u Upravno vijeće Dječjeg vrtića „Slavuj“
* Zapisnik s roditeljskog sastanka za izbor predstavnika roditelja u Upravno vijeće Dječjeg vrtića „Slavuj“

Ad. 2.

Sukladno čl. 42. Statuta Dječjeg vrtića „Slavuj“ ravnateljica je verificirala mandat novoizabranih članova Upravnog vijeća.

Ad. 3.

Nakon verificiranja mandata, za predsjednicu Upravnog vijeća predložena je Diana Gašparević.

Javnim glasovanjem (dizanjem ruku) jednoglasno je za **predsjednicu Upravnog vijeća imenovana Diana Gašparević.**

Za zamjenika predsjednice Upravnog vijeća predložen je Stjepan Rede.

Javnim glasovanjem (dizanjem ruku) jednoglasno je za **zamjenika predsjednice Upravnog vijeća imenovan Stjepan Rede.**

Ad. 4.

Sukladno Zakonu o javnoj nabavi i čl. 10., st. 5. Pravilnika o provedbi postupaka jednostavne nabave članovi Upravnog vijeća dužni su imenovati jednog člana Upravnog vijeća za člana Povjerenstva za nabavu.

Predložen je Stjepan Rede.

Javnim glasovanjem (dizanjem ruku) jednoglasno je **za člana Povjerenstva za nabavu** **imenovan Stjepan Rede** kao predstavnik Upravnog vijeća.

Ad. 5.

Ravnateljica je prisutne obavijestila o prijedlogu nove stimulacijske liste za radnike vrtića, kako bi se nagradio njihov trud i rad.

Upravno vijeće suglasno je s navedenim izmjenama.

Prijedlog stimulacijske liste prilaže se ovom zapisniku. Ista će biti poslana na uvid Osnivaču.

Ad. 6.

Ravnateljica je predstavila rad Vrtića, aktivnosti, suradnju sa zajednicom i Osnivačem, događanja koja su obilježila razvoj Vrtića te buduće aktivnosti koje se planiraju u Vrtiću.

Sjednica završava u 19,30 sati.

KLASA: 601-05/25-01/12

URBROJ: 238-29-178-02-25-2

Strmec, 1.09.2025. godine

Zapisničar:

Sanela Krčelić

Predsjednica Upravnog vijeća

Diana Gašparević